Sarajevo

Sarajevo (en djudeo-espanyol: Saray o Saraj) es la kapitala i sivdad más grande de Bosnia i Hersegovina, kon una povlasion de 305.242 abitantes en las katro munisipalidades ke konforman la sivdad, i un área metropolitana de 423.645 abitantes en el Kanton de Sarajevo. Es endemas la sivdad kapitala de la Federasion de Bosnia i Hersegovina, ansina komo el sentro del Kanton de Sarajevo. Istočno Sarajevo o Sarajevo Oryentala es la kapitala de jure de la Repuvlika Srpska. 

Sarajevo se ankontra enel valey de Sarajevo en la rejión de Bosnia, rodeada de los Alpes Dinarikos i en torno al río Miljačka. El sentro de la sivdad se ankontra a 511 metros ensima del nivel de la mar mientres ke alkunas máales yegan a estar a 700 metros, lo kualo aze a Sarajevo una de las sivdades a más altesa en Evropa. Las montanyas ke estan alderredór de Sarajevo yegan i pasan de los 2.000 metros ensima del nivel de la mar. 

La sivdad es konosida por su tradisionala diversidad relijioza, kon fiyeles musulmanos, ortodoksos, katólikos i djudios, los kualos yevan konviviendo desde munchos syéklos atras.Malcolm, Noel. Bosnia: A Short History. ISBN 0-8147-5561-5. Es por esta lunga i rika istorya de diversidad relijioza y koegzistensya, Sarajevo es konosida komo la "Yerushalayim de Evropa".Stilinović, Josip (3 January 2002). In Europe's Jerusalem Catholic World News. Retrieved on 5 August 2006.Un libro sobre el judeoespañol en Bosnia pretende salvar el ladino del olvido. Terra.com

 Sivdades ermanas 
 2001  Zagreb, KroasiaIntercity and International Cooperation of the City of Zagreb. City of Zagreb
 2002  Lyublyana, Eslovenia
 2002  Salt Lake City, Estados Unidos
 2006  El Kairo, Ayifto
 2006  Dubrovnik, Kroasia
 2006  Skopia, MakedoniaOfficial portal of City of Skopje - Skopje Sister Cities
 2007  Konya, La Turkiya

 Ver endemas 
Sarajevo Oryentala
Esnoga de Sarajevo
Agadá de Sarajevo

 Referensias 

 Atamientos eksternos 
 Sarajevo Guide 


Kateggoría:Lokalidades de Evropa
Katēggoría:Sivdades kapitalas
Katēggoría:Bosnia i Hersegovina
Kateggoría:Vikipedya:Artikolos kon grafia ladina
Kateggoría:Lokalidades kon mas de 100.000 moradores
Kateggoría:Lokalidades kon asentamientos sefaradis